25. dodjela Oscara

**25. dodjela Oscara** je održana 19. marta 1952. istovremeno u dvorani RKO Pantages Theatre u Los Angelesu i dvorani NBC International Theatre u New Yorku. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1952. godine. Vodili su je je Bob Hope i Conrad Nagel u Hollywoodu te Fredric March u New Yorku. Poznata je kao prva ceremonija koju je prenosila televizija, čija je tehnologija, između ostalog, omogućila simultano održavanje na dvije različite lokacije.

Filmskim historičarima je, međutim, daleko poznatija zbog toga što se navodi kao primjer jedne od najvećih nepravdi u historiji nagrade. Iako su se favoritima smatrali hvaljeni vestern *[[High Noon (film)|High Noon]]* i popularni mjuzikl *[[Singin' in the Rain]]*, na sveopće iznenađenje je gavnu nagradu dobila cirkuska drama *[[The Greatest Show on Earth]]*, koju su kasnije brojni kritičari nazvali jednim od najgorih dobitnika Oscara. Vjeruje se kako su razlozi bili djelomično političke prirode, odnosno vrhunac antikomunističke histerije i kontroverze vezane uz komunističku prošlost Carla Foremana, scenarista *High Noona*, odnosno antikomunistička reputacija Cecila B. DeMillea, režisera *The Greatest Show on Earth*.

Veliki pobjednik večeri je, pak, bio *[[The Bad and the Beautiful]]* koji je osvojio 5 nagrada, a što je predstavljalo rekord za film koji nije osvojio glavnu nagradu. Rekord je postavio i John Ford, osvojivši četvrti po redu Oscar za najbolju režiju; on do današnjeg dana nije oboren.

Shirley Booth je zahvaljujući ulozi u filmu *[[Come Back, Little Sheba (1952 film)|Come Back, Little Sheba]]* postala posljednja glumica rođena u 19. vijeku koja je osvojila glavnu glumačku nagradu. Prilikom primanja nagrade se zbog uzbuđenja nakratko spotakla.

Ceremoniju je prenosila mreža NBC i računa se da ju je gledalo preko 40 miliona gledatelja, svi u SAD, sa izuzetkom Kanade gdje je organiziran prijenos u nekoliko posebno opremljenij dvorana u Montrealu i Torontu. Dan kasnije su filmske snimke ceremonije emitirali meksička TV-stanica XHGC-TV i britanski BBC Television Service.

## Nagrade

Pobjednici su navedeni prvi i označeni **podebljanim slovima**.

### Počasni Oscari
* George Alfred Mitchell
* Joseph M. Schenck
* Merian C. Cooper
* Harold Lloyd
* Bob Hope

### Najbolji film na stranom jeziku
* *[[Forbidden Games]]* (Francuska)

### Memorijalna nagrada Irving G. Thalberg
* Cecil B. DeMille

## Najavljivači nagrada

* Anne Baxter (naučne i tehničke nagrade)
* Charles Brackett (počasne nagrade i memorijalna nagrada Irving G. Thalberg)
* Frank Capra (montaža)
* Ronald Colman (najbolja glumica)
* Olivia de Havilland (najbolji režiser)
* Katherine DeMille (primila nagradu za najboljeg sporednog glumca u ime supruga Anthonyja Quinna)
* Walt Disney ( muzičke nagrade)
* Joan Fontaine (scenografske nagrade - ukrašavanje setova)
* Greer Garson (najbolji sporedni glumac)
* Janet Gaynor (najbolji glumac)
* Edmund Gwenn (najbolja sporedna glumica)

* Jean Hersholt (najbolje dokumentarne nagrade)
* Fredric March (najbolja glumica)
* Ray Milland (nagrade za kratke filmove)
* Mary Pickford (najbolji film)
* Luise Rainer (najbolji film na stranom jeziku)
* Ginger Rogers (najbolja kostimografija)
* Dore Schary (scenarističke nagrade)
* James Stewart (scenografske nagrade - umjetnička direkcija)
* Claire Trevor (najbolji zvuk)
* John Wayne (primio nagradu za najboljeg glumca u ime Garyja Coopera i nagradu za najboljeg režisera u ime Johna Forda)
* Teresa Wright (najbolja fotografija)
* Jane Wyman (nagrade za kratke filmove)
* Loretta Young (najbolji specijalni efekti)

## Izvođači
* Billy Daniels ("Because You're Mine" iz *[[Because You're Mine]]*)
* Celeste Holm ("Thumbelina" iz *[[Hans Christian Andersen (film)|Hans Christian Andersen]]*)
* Bob Hope ("Am I In Love" iz *[[Son of Paleface]]*)
* Peggy Lee i Johnny Mercer ("Zing a Little Zong" iz *Just for You*)
* Tex Ritter ("High Noon (Do Not Forsake Me, Oh My Darlin')" iz *[[High Noon]]*)

## Posebni uzvanici
* Guverner Earl Warren 
* Gradonačelnik Fletcher Bowron

### Višestruke nominacije i nagrade

Ovi filmovi su imali višestruke nominacije:

* *7 nominacija:* *High Noon*, *Moulin Rouge*, *The Quiet Man*
* *6 nominacija:* *The Bad and the Beautiful*, *Hans Christian Andersen*
* *5 nominacija:* *The Greatest Show on Earth*, *Viva Zapata!*, *With a Song in My Heart*
* *4 nominacije:* *My Cousin Rachel*, *Sudden Fear*
* *3 nominacije:* *Come Back, Little Sheba*, *Ivanhoe*
* *2 nominacije:* *The Big Sky*, *Breaking the Sound Barrier*, *Carrie*, *Devil Take Us*, *Five Fingers*, *The Lavender Hill Mob*, *The Merry Widdow*, *Navajo*, *Neighbours*, *Singin' in the Rain*, *The Snows of Kilimanjaro*

Ovi filmovi su dobili višestruke nagrade.

* *5 pobjeda:* *The Bad and the Beautiful*
* *4 pobjeda:* *High Noon*
* *2 pobjede:* *The Greatest Show on Earth*, *Moulin Rouge*, *The Quiet Man*